**Образац 12**

**ЈП САВА ЦЕНТАР**

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01.2018. до 31.03.2018. године

Београд,24.04.2018.године

**I ОСНОВНИ СТАТУСНИ ПОДАЦИ**

Пословно име: Јавно предузеће за обављање делатности од општег интереса за град Београд Сава Центар

Седиште: Нови Београд, Милентија Поповића 9

Претежна делатност: Организовање састанака и сајмова

Шифра делатности:8230

Матични број:07049285

ПИБ:100002723

Надлежно министарство:Секретаријат за привреду

Делатности јавног предузећа/друштва капитала су

**Основне делатности** предузећа су **конгресна делатност** ( организација и одржавање конгресних скупова, конференција, симпозијума, саветовања и састанака, одржавање изложби и сајмова) и **културна делатност** ( организација и одржавање културних догађаја – концерата, оперских, балетских и позоришних представа, одржавање филмских пројекција…).

**Пратеће делатности** су **пружање угоститељских услуга** ( припремање хране и организовање свечаних ручкова/вечера и коктела, послуживање кафе и пића за потребе конгресних и културних догађаја, услуге барова, организовање свадби, рођендана ) и **издавање пословног и продајног простора** у објекту САВА ЦЕНТРА.

Програм пословања ЈП Сава Центар за 2018. годину број 3861/1 од 07.12.2017. године усвојен од стране Надзорног одбора Одлука број 3861 од 07.12.2017. године на који је Скупштина града Београда Решењем број 023-1161/17-С од 21.12.2017. године

**II ОБРАЗЛОЖЕЊЕ ПОСЛОВАЊА**

1. **БИЛАНС УСПЕХA**

**Пословни приходи** износе 119.765.000,00 динара и мањи су у односу на планиране за 55.325.000,00 динара.

Приход од субвенција у посматраном периоду износи 33.459.000,00 динара и мањи је од планираног за 9.541.000,00 динара.У посматраном периоду нису реализоване субвенције за планиране инвестиционе радове.

Сопствени пословни приходи од продаје услуга и закупа простора износе 85.882.000,00 динара и мањи су за 45.694.000,00 динара од планираних,што је последица мањег обима услуга од планираних.

**Пословни расходи** износе 156.041.000,00 динара и они сумањи за 24.588.000,00 динара у односу на планиране.

Трошкови материјала износе 5.512.000,00 динара и они су мањи за 4.638.000,00 динара у односу на планиране, Мањи трошкови материјала су последица мањих прихода. Трошкови горива и енергије износе 49.933.000,00 динара и мањи су за 342.000,00 динара у односу на планиране. У оквиру трошкова горива и енергије највеће је учешће трошкова топлотне енергије у износу од 38.800.924,00 динара и трошкова електричне енергије у износу 11.069.819,00 динара.

Трошкови зарада, накнада зарада и осталих личних расхода који износе 34.809.000,00 динара су за 2.916.000,00 динара мањи од планираних.

Трошкови производних услуга у износу од 16.363.000,00 динара су за 20.583.000,00 динара мањи од планираних, што је највећим делом последица смањења трошкова који су у функцији прихода.

Нематеријални трошкови износе 47.148.000,00 динара и они су за 854.000,00 динара већи од планираних. У оквиру ових трошкова је и трошак пореза на имовину за први квартал у износу од 25.428.930,00 динара.

**Пословни губитак** за овај период износи 36.276.000,00 динара и за 31.501.000,00 динара је већи од планираног.

**Финансијски приходи** износе 24.000,00 динара и мањи су од планираних за 151.000,00 динара.

**Остали приходи** износе 769.000,00 динара и већи су од планираних за 19.000,00 динара.

**Финансијски расходи** који износе 23.000,00 динара су мањи у односу на планиране за 132.000,00 динара.

**Остали расходи** износе 428.000,00 динара и мањи су од планираних за 72.000,00 динара.

**Укупни губитак** за овај период износи 35.474.000,00 динара.У првом кварталу планирана је добит у износу од 1.641.000,00 динара.

1. **БИЛАНС СТАЊА**

У посматраном периоду реализоване позиције у билансу стања одступају од планираних у оквиру активе из следећих разлога.

-на позицији некретнине постројења и опрема дошло је до смањења , изостале су планиране набавке

-потраживања по основу продаје износе 24.523.000,00 динара ,значајно су мања од планираних као резултат ефикасније наплате у текућој години.

-готовински еквиваленти- износе 41.396.000,00 динара и значајно су мање од планираних за износ од 40.527.000,00 динара. Тешко их је планирати обзиром да се односе на карте пуштене у продају за културне догађаје .

У посматраном периоду реализоване позиције у билансу стања одступају од планираних у оквиру пасиве из следећих разлога

- за посматрани период нису планирана резервисања за отпремнине и јубиларне награде међутим извршен је обрачун резервисања при изради Завршног рачуна за 2017 годину по налогу ревизора, у износу од 20.199.000,00динара.

- краткорочне обавезе износе 795.554.000,00 динара, мање су од планираних за 27.926.000,00 што је делом резултат смањења обавеза према добављачима. Планирана обавеза по основу пореза на имовину у износу 582.953.000,00 динара , одступа од реализације од 457.125.000,00 динара за износ камате на порез на имовину која је исказана у реализацији на остале краткорочне обавезе. Из истог разлога и планиране остале краткорочне обавезе од 30.000,00 динара су значајно мање од реализације 166.128.000,00 динара ( обухватају камату за порез на имовину у износу од 127.150.200,00 динара)

- планирана је добит у износу од 1.671.000,00 динара а остварен је губитак у износу од 35.474.000,00 динара.

1. **ИЗВЕШТАЈ О ТОКОВИМА ГОТОВИНЕ**

У посматраном периоду реализоване позиције у извештају о токовима готовине одступају од планираних из следећих разлога

* приливи од продаје и примљени аванси су мањи од планираних y износу од 44.762.000,00 динара као последица смањеног обима прилива из пословних активности.
* Остали приливи (субвенције дотације и донације) – планирани су на основу очекиваних износа потребних средстава 43.000.000,00 динара међутим реализован је износ од 37.370.000,00 динара.
* исплате добављачима и дати аванси су мањи од планираних за 51.334.000,00 динара делом као последица ликвидности предузећа..
* готовина на крају обрачунског периода у износу од 457.000,00 динара значајно одступа од планиране за износ који чини вредност планираних улазница пуштених у продају .

1. **ТРОШКОВИ ЗАПОСЛЕНИХ**

Трошкови зарада, накнада зарада и осталих личних расхода који износе 34.809.000,00 динара су за 2.916.000,00 динара мањи од планираних.

Трошкови зарада су за 946.000,00 динара мањи од планираних, што је последица одређеног броја запослених који су били на боловању преко 30 дана. У посматраном периоду 1 запослени је напустио предузеће.. У оквиру трошкова запослених по привременим и повременим пословима налазе су трошкови сарадника преко омладинске задруге који се ангажују везано за конкретне манифестације и ангажована су у дане када се програми и скупови одржавају( хостесе, конобари,техничари). Највећи део тог трошка је наплаћен корисницима наших услуга.

Трошкови ауторских хонорара који су планирани у износу од 2.000.000,00 динара нису реализовани.

|  |  |  |  |  |  |
| --- | --- | --- | --- | --- | --- |
|  |  |  |  |  |  |

**5. ДИНАМИКА ЗАПОСЛЕНИХ**

Број запослених на дан 31.12.2017.године је био 106.

У посматраном периоду примљено је у радни однос 10 запослених који су били ангажовани по привременим и повременим пословима, 1 запослени је напустио предузеће, тако да је стање на дан 31.03.2018.године 115 запослених.

**6. КРЕТАЊЕ ЦЕНА ПРОИЗВОДА И УСЛУГА**

Није било промена цена у посматраном периоду.

**7. СУБВЕНЦИЈЕ И ОСТАЛИ ПРИХОДИ ИЗ БУЏЕТА**

Планирне субвенције за овај период за трошкове топлотне , електричне енергије и трошкове изношења смећа износе 40.000.000,00 динара. У посматраном периоду су нам уплаћене субвенције за топлотну, електричну енергију и изношење смећа у износу од 37.370.060,00 динара. Планиране субвенција за програме културе у износу од 1.000.000,00 динара нису реализоване у овом периоду.

**8. СРЕДСТВА ЗА ПОСЕБНЕ НАМЕНЕ**

Трошкови рекламе и пропаганде се односе на емитовање спотова за најаву манифестација.

Углавном се односе на рекламе на РТС-у коме дајемо право ТВ снимања тако да истовремено остварујемо и приход који је у висини трошкова рекламе.

Укупни трошкови репрезентације износе 275.138,00 динара и већи су за 25.138,00 динара од планираних.

Од укупних трошкова репрезентације 143.303,00 динара је реализовано у ресторану и баровима Сава Центра и то је истовремено и наш приход остварен преко угоститељства, 131.838,00 динара је репрезентација која се односи на реализацију конгреса и културних манифестација.

**9. ИЗВЕШТАЈ О ИНВЕСТИЦИЈАМА**

ЈП Сава Центар је планирао инвестициона улагања у износу од 15.950.000,00 динара, која нису реализована у посматраном периоду.

**III ЗАКЉУЧНА РАЗМАТРАЊА И НАПОМЕНЕ**

Због чињенице да је објекат Сава Центра грађен пре 40 година, у време јефтине енергије и када се о енергетској ефикасности није водило рачуна, то су последњих година трошкови енергије највећи проблем. Оснивач нам је наменио средства за покривање трошкова енергије.

Изузетно високу ставку у трошковима представља порез на имовину, обрачунат на основу локације објекта ( екстра зона), у износу од 103.128.439,00 динара за 2018. годину.

Због тешке ситуације у којој се налази Предузеће, Оснивач предузима мере за превазилажење проблема и решавање санације и реконструкције објекта.

Наравно, и у постојећим околностима, ЈП Сава Центар је максимално ангажован на реализацији уговорених послова и преговорима и уговарању нових конгресних и културних догађаја, као основних делатности Предузећа и у наредном периоду.

Датум 24.04.2018. \_\_\_\_\_\_\_\_\_\_\_\_\_\_\_\_\_\_

Потпис и печат